open-index/open-wikipedia-markdown huggingface dataset:
Πανελλήνιο πρωτάθλημα καλαθοσφαίρισης ανδρών 1934-35

Ο Ηρακλής Θεσσαλονίκης κατέκτησε το **''2''ο [[Ελληνικό πρωτάθλημα καλαθοσφαίρισης ανδρών|πρωτάθλημα μπάσκετ]]** την περίοδο 1934-35 και έγινε ο πρώτος σύλλογος που στέφθηκε για δεύτερη φορά πρωταθλητής. 

## Πρωτάθλημα Αθηνών
Στο πρωτάθλημα Αθηνών δήλωσαν συμμετοχή 7 σύλλογοι: Πανελλήνιος, Νηαρ Ηστ, Νέοι Βύρωνος, Πανεπιστήμιο Αθηνών, ΑΕΚ, ΑΟ Παλαιό Φάληρο, Πανιώνιος.Διοργανωτής ο Πανελλήνιος. Όλοι οι αγώνες διεξήχθησαν στο γυμναστήριο του Πανελλήνιου Γ.Σ. επί της Λεωφ. Αλεξάνδρας. Είχαν προγραμματιστεί να ξεκινήσουν στις 3 Μαρτίου 1935.

Πρωταθλητής αναδείχθηκε ο Πανελλήνιος. 

Ο Πανιώνιος βρισκόταν πρωτοπόρος ως την τελευταία αγωνιστική όπου ηττήθηκε από το Πανεπιστήμιο Αθηνών με 1 πόντο και ισοβάθμησε με τον Πανελλήνιο. Στον τελικό μπαράζ στις 2 Ιουνίου 1935 νίκησε τον Πανιώνιο με 30-26. Ηταν η πρώτη νίκη του Πανελλήνιου σε βάρος του Πανιωνίου εκείνη την σεζόν μετά από 3 ήττες.

Στο πανελλήνιο όμως προκρίθηκαν και οι δύο.

## Πρωτάθλημα Πειραιά
Ξεκίνησε στις 3 Μαρτίου 1935 με διοργανωτή τον Πειραϊκό. Οι αγώνες εγιναν στο Λαϊκο Γυμναστήριο Πειραιώς.

Πρωταθλητής αναδείχθηκε ο Πειραϊκός Σύνδεσμος.

## Πρωτάθλημα Θεσσαλονίκης
Ξεκίνησε στις 3 Μαρτίου 1935. Πρωταθλητής αναδείχθηκε ο Ηρακλής.

## Η διοργάνωση
Το πρωτάθλημα διεξήχθη στην Αθήνα, στο γυμναστήριο του Εθνικού Γ.Σ. Οι αγώνες έγιναν από τις 28 ως 31 Ιουνίου 1935. Ο Ηρακλής κατάφερε να σημειώσει νίκες με μεγάλη διαφορά σημειώνοντας και 100 πόντους. 

* **Πρωταθλήτρια ομάδα** του Ηρακλή Θεσσαλονίκης: Νανές, Καπίλιου, Αδαμίχου, Παπαγιάννης, Πολυμέρης

### Τα αποτελέσματα
Είναι γνωστά τα εξής αποτελέσματα:
* Ηρακλής - Πανιώνιος: 110-40
* Ηρακλής - Πανελλήνιος: 30-28
* Ηρακλής - Πειραϊκός: 2-0 (στον αγώνα επικράτησε ο Πειραϊκός με 28-23 αλλά η νίκη του ακυρώθηκε)
* Πειραϊκός - Πανιώνιος: 35-25
* Πειραϊκός - Πανελλήνιος: ;
* Πανελλήνιος - Πανιώνιος: 37-23

## Βαθμολογία

20px|Α1 **Βαθμολογία** 20px|Α1





## Παραπομπές

## Πηγές
* *100 χρόνια Μπάσκετ 1891-1991*, Περιοδικό Τρίποντο, 1991
* εφ. "Αθλητική Ημέρα", 29/6/1935 κ.επ., ψηφ. σελ. 236 κ.επ. 

Κατηγορία:Πανελλήνιο πρωτάθλημα καλαθοσφαίρισης ανδρών
Κατηγορία:Καλαθοσφαίριση το 1934
Κατηγορία:Καλαθοσφαίριση το 1935
Εικονική συσκευή

Μια **εικονική συσκευή** στο λειτουργικό σύστημα Unix είναι ένα αρχείο, όπως π.χ. `/dev/null` ή `/dev/urandom`, που αντιμετωπίζεται ως συσκευή, από την πλευρά του λογισμικού, αλλά όταν την χειρίζεται ο πυρήνας (*kernel*) δεν γίνεται αναφορά στο υλικό του υπολογιστή.

Όταν γράψουμε π.χ.  στην συσκευή στο `/dev/null` ο πυρήνας αγνοεί οτιδήποτε γράφεται εκεί, ενώ όταν διαβάζεται κάτι από την συσκευή `/dev/null` τo πρόγραμμα που διαβάζει λαμβάνει ένδειξη ότι έφτασε στο τέλος του αρχείου.

Κατηγορία:Unix
Κάυστρος ποταμός

Ο **Κάυστρος** ποταμός (*[[Τουρκία|Τουρκικά]]:Küçük Menderes - Κιουτσούκ Μεντερές*) είναι ποταμός της Τουρκίας στην περιοχή της Ιωνίας της Μικράς Ασίας. Πηγάζει δυτικά της Φιλαδέλφειας, κατευθύνεται δυτικά, διασχίζοντας μία κοιλάδα ανάμεσα στον Τμώλο και στα όρη Αϊδινίου (αρχαία Μεσωγίδα) και εκβάλλει στο Αιγαίο βόρεια της Εφέσου. Ο ποταμός έχει συνολικό μήκος 114 χιλιόμετρα.

Σήμερα το όνομα αυτό φέρει η συνοικία *Καΐστριο Πεδίο* ή αλλιώς *Καΐστρι*, στους Αμπελοκήπους Θεσσαλονίκης. Οι Μικρασιάτες που εγκαταστάθηκαν στην περιοχή, δημιούργησαν ανάμεσα σε άλλες και τη συνοικία αυτή, που την ονόμασαν έτσι σε ανάμνηση των Πατρίδων τους που βρίσκονταν στην κοιλάδα του ποταμού Καΰστρου και την εγκατέλειψαν ως πρόσφυγες μετά τη Μικρασιατική Καταστροφή.

## Μυθολογία
Στην ελληνική μυθολογία με το όνομα *Κάυστρος* ήταν η προσωποποίηση του ποταμού Καΰστρου. Ο Κάυστρος ήταν γιος του Αχιλλέα και της βασίλισσας των Αμαζόνων, της Πενθεσίλειας. Γιος του Καΰστρου ήταν ο Έφεσος, ο ιδρυτής της ομώνυμης πόλεως. Ο Κάυστρος είχε και μία κόρη, τη Σεμίραμι, την οποία απέκτησε με τη Δηκρητώ.

## Παραπομπές


Κατηγορία:Ποταμοί της Τουρκίας
Κάικος ποταμός

Ο **Κάικος** ποταμός () είναι ποταμός της Τουρκίας στην περιοχή της βορειοδυτικής Τουρκίας. Στην αρχαιότητα χώριζε τις περιοχές της Λυδίας και της Μυσίας.
Η προηγούμενη ονομασία του ήταν Ἀστραῖος.

Σχηματίζεται από δύο υδάτινα ρεύματα, τα οποία συμβάλλουν δυτικά της τουρκικής πόλης Κιρκαγάτς. Στη συνέχεια ο ποταμός ρέει δυτικά και εκβάλλει στο Αιγαίο, στον Ελαιατικό κόλπο, βόρεια της αρχαίας πόλης Ελαίας. Κοντά στις όχθες του ήταν χτισμένη η Πέργαμος.

## Παραπομπές


Κατηγορία:Ποταμοί της Τουρκίας
Επαρχία Εσκίσεχιρ

Η **επαρχία Εσκίσεχιρ** είναι επαρχία της κεντρικής Τουρκίας. Είναι η δυτικότερη επαρχία του διαμερίσματος της Κεντρικής Ανατολίας. Βρίσκεται ανάμεσα στις επαρχίες Κιουτάχειας, Μπιλετσίκ, Άγκυρας, Ικονίου και Αφιόν Καραχισάρ. Η επαρχία καταλαμβάνει έκταση 13.652 τ.χλμ. και ο πληθυσμός της σύμφωνα με εκτίμηση του 2007 είναι 755.427 κάτοικοι. Πρωτεύουσα της είναι το Εσκί Σεχίρ με πληθυσμό 482.793 κατοίκους. 

## Παραπομπές


## Εξωτερικοί σύνδεσμοι

* Επίσημη ιστοσελίδα
Φαλαρικό

Το **φαλαρικό** ή *φαλαρική* ήταν αρχαίο εκηβόλο όπλο, τόσο πολεμικό, όσο και κυνηγετικό. Είχε το σχήμα του βέλους, μεγαλύτερου μήκους και μικρότερο του δόρατος που ρίπτονταν είτε με το χέρι είτε με ειδική μηχανή  που εκτόξευε ταυτόχρονα πολλά μαζί καλούμενη *φαλαρική*, που έμοιαζε με καταπέλτη. Το όνομα του όπλου ετυμολογείται από την αρχαία ελληνική λέξη «*φαληρός*» που σημαίνει λαμπρός, φωτεινός.

Λόγω της επιτυχούς σπουδαίας διασποράς κατά τη χρήση του, ειδικότερα εκείνα που εκτόξευαν οι πολιορκητικές μηχανές γρήγορα τελειοποιήθηκε και μετατράπηκε σε σπουδαίο εμπρηστικό όπλο, μεταδίδοντας φωτιά από αναμμένο στουπί που ήταν εμποτισμένο με εύφλεκτη ύλη και που προσαρμοζόταν στην αιχμή του.

Η χρήση των φαλαρικών γενικεύθηκε πριν τον μεσαίωνα, στη ρωμαϊκή περίοδο, τόσο σε επιχειρήσεις ξηράς όσο και θαλάσσης, από πλοία. Εξέλιξη αυτού θεωρείται σήμερα το καμάκι που χρησιμοποιείται ιδιαίτερα στη φαλαινοθηρία.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 18ος, σελ. 134

Κατηγορία:Όπλα
Κατηγορία:Ιστορία του Μεσαίωνα
Κατηγορία:Αρχαίες πολεμικές μηχανές
Έντουαρντ Μπέλτσερ

Ο σερ **Έντουαρντ Μπέλτσερ** (*Sir Edward Belcher*, 27 Φεβρουαρίου 1799 - 18 Μαρτίου 1877) ήταν Βρετανός θαλασσοπόρος, εξερευνητής και ναύαρχος του Βρετανικού Βασιλικού Ναυτικού.

Γεννήθηκε στο Χάλιφαξ της Νέας Σκωτίας στον (Καναδά) το 1799 και το 1812 κατατάχθηκε στο Βασιλικό Ναυτικό. Διατέλεσε μέλος της αποστολής στον Ειρηνικό ωκεανό και στον Βερίγγειο πορθμό υπό τον Φρέντερικ Μπίτσεϊ τον οποίον και διαδέχθηκε στη συνέχεια στις εξερευνήσεις του και ακτογραφήσεις της Αφρικής. Επισκέφθηκε τα αρχιπελάγη της Ινδονησίας, της Κίνας, το Χονγκ Κονγκ, την Κορέα και την Ιαπωνία.

Το 1852 ανέλαβε αρχηγός της αποστολής στο Βόρειο Πόλο προς αναζήτηση του σερ Τζον Φράνκλιν. Στην επιχείρηση εκείνη που ήταν τελικά καταστρεπτική εγκατέλειψε στους πάγους τα τέσσερα από τα πέντε πλοία της ομάδας που διοικούσε. Για αυτό το γεγονός αθωώθηκε στη δίκη που ακολούθησε.

Το 1867 έγινε βαρώνος λαμβάνοντας τον τίτλο του ιππότη του Μπαθ και το 1872 προήχθη σε ναύαρχο. Πέθανε το 1877 στο Λονδίνο.

## Παραπομπές


## Πηγές
* "Νεώτερον Εγκυκλοπαιδικόν Λεξικόν Ηλίου", τομ.18ος, σελ.121.

Κατηγορία:Άγγλοι θαλασσοπόροι
Κατηγορία:Άγγλοι ναύαρχοι
Επαρχία Μερσίνης

Η **επαρχία Μερσίνης** είναι επαρχία της νότιας Τουρκίας στο διαμέρισμα της Μεσογείου. Η επαρχία βρίσκεται απέναντι από την Κύπρο και σ' αυτήν ανήκει και το νοτιότερο σημείο της χερσονήσου της Ανατολίας. Η επαρχία καταλαμβάνει έκταση 15.853 τ.χλμ. και ο πληθυσμός της είναι 1.640.888 σύμφωνα με εκτίμηση του 2007. Πρωτεύουσα της είναι η Μερσίνη (*Mersin*), με πληθυσμό 842.230 κατοίκων.

Η επαρχία αντιστοιχεί σε τμήμα της Παμφυλίας και της Κιλικίας.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Πρόγνωση καιρού για την επαρχία Μερσίνης
* Πληροφορίες για την πόλη της Μερσίνης
* Πανεπιστήμιο της Μερσίνης

Μερσίν
Πορθμός Μπελτ

thumb|300px|right|Οι Πορθμοί Μπελτ - Στενά της Δανίας στη Ν.ΝΔ. Βαλτική
Με την ονομασία **πορθμός Μπελτ** φέρονται δύο πορθμοί στη Βόρεια θάλασσα (Ευρώπη) και συγκεκριμένα εκατέρωθεν της δανικής νήσου Φιονία ή Φιν. 

Και οι δύο αυτοί πορθμοί συνδέουν τη θάλασσα της νότιο - νοτιοδυτικής Βαλτικής με τον πορθμό του Κάτεγατ, πλην όμως η ναυσιπλοΐα δια μέσου αυτών είναι δυσχερής λόγω των υφισταμένων ισχυρών θαλασσίων ρευμάτων. Οι πορθμοί αυτοί είναι:

* Ο Μέγας Μπελτ (ανατολικά της Φιονίας)
* Ο Μικρός Μπελτ (δυτικά της παραπάνω νήσου)

Κατηγορία:Πορθμοί της Δανίας
Tales of Monkey Island

Το **Tales of Monkey Island** είναι ένα βιντεοπαιχνίδι περιπέτειας που εκδόθηκε από την Telltale Games το 2009. Είναι το πέμπτο παιχνίδι της σειράς Monkey Island και κυκλοφόρησε 9 χρόνια μετά το *[[Escape from Monkey Island]]*. Επίσης είναι το πρώτο παιχνίδι της σειράς που δεν δημιουργήθηκε από την LucasArts.

## Υπόθεση

Η ιστορία ξεκινάει με τον Guybrush Threepwood να προσπαθεί ακόμα μια φορά να αποτελειώσει τον LeChuck ο οποίος έχει απαγάγει την Elaine. Κάτι δεν πήγε καλά όμως με το "ειδικό" σπαθί του, και το μόνο που κατάφερε ήταν να μετατρέψει τον LeChuck σε άνθρωπο, ενώ οι υπόλοιποι πειρατές της περιοχής (συμπεριλαμβανομένου του Guybrush και της Elaine) σιγά σιγά γίνονται ζόμπι, μπερδεύοντας έτσι το ρόλο του καλού και του κακού στην ιστορία.

Αρχικά το Tales of Monkey Island εξελίσσεται στο Flotsam Island, όπου ο Guybrush καλείται να λύσει το μυστήριο των ανέμων που έχουν κατεύθυνση προς το νησί και δεν επιτρέπουν στα καράβια να φύγουν, και επίσης να βρει ένα καράβι για να σώσει την αγαπημένη του Elaine από τα χέρια του ανθρώπινου πλέον LeChuck. Το ταξίδι του παρουσιάζει πολλές δυσκολίες και ύστερα από ξιφομαχίες, μυστήρια, νέους αλλά και παλιούς γνώριμους, δοκιμασίες, και έναν αινιγματικό LeChuck, ο ήρωας καταφέρνει να αποκτήσει αυτό που του χρειάζεται για να γιατρευτεί από την αρρώστια. Όμως αυτό δεν είναι αρκετό.

## Συνέχειες
* Return to Monkey Island (2022)

## Παραπομπές


## Εξωτερικοί σύνδεσμοι
* ''Tales of Monkey Island'' στην MobyGames (αγγλικά)
* ''Tales of Monkey Island'' στο IMDb

Κατηγορία:Monkey Island
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια του 2009
Κατηγορία:Βιντεοπαιχνίδια point-and-click
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια της Telltale Games
Κατηγορία:Βιντεοπαιχνίδια με SCUMM
Κατηγορία:Βιντεοπαιχνίδια της LucasArts
Κεντρικό Ινστιτούτο Αεροϋδροδυναμικής

thumb|250px|Το κτήριο του TsAGI
Το **Κεντρικό Ινστιτούτο Αεροϋδροδυναμικής** (ρωσ. Центра́льный аэрогидродинами́ческий институ́т, *ЦАГИ*, αγγ. *TsAGI*). Ιδρύθηκε στη Μόσχα από τον Νικολάι Ζουκόφσκι πρωτοπόρο της Ρωσικής αεροπορίας τη 1 Δεκεμβρίου 1918.

Το 1935 νεα τμήματα του Ινστιτούτου μετεγκαταστάθηκαν στα περίχωρα της Μόσχας περιοχή η οποία αργότερα εξελίχθηκε στην πόλη Ζουκόφσκι η οποία αναφέρεται και ως «η αερόπολη της Σοβιετικής Ένωσης».
## Ιστορία
[thumb|250px|Ο [Νικολάι Ζουκόφσκι, ιδρυτής του TsAGI.]]
Το **TΣ.Α.ΓΚ.Ι.** (ЦАГИ,TsAGI) ιδρύθηκε στη Μόσχα το 1918. Στις δεκαετίες του 1920 και 1930 τα έργα του ιδρύματος περιλάμβαν πρωτότυπα αεροπλάνων, τορπιλάκατους, αιολική ενέργεια. Σταδιακά, η κύρια κατεύθυνση του TsAGI εξελίχθηκε και επικεντρώνθηκε στην αεροδυναμική έρευνα.

Το 1937 το ινστιτούτο είχε τη μεγαλύτερη αεροσήραγγα στον κόσμο. Αυτή η αεροσήραγγα παρείχε τη δυνατότητα μελέτης της συμπεριφοράς πλήρους κλίμακας αεροσκαφών. Κατά τη διάρκεια του πολέμου το ίδρυμα στράφηκε σε εφαρμογές στρατιωτικών  αεροσκαφών.

## Έρευνα
Στο TsAGI γίνονται έρευνες σχετικά με:

* Αεροδυναμική. 
* Αντοχή - δομική ανάλυση.
* Υδροδυναμική.
* Ακουστική.
* Δυναμική πτήσεων.
* Μετρολογία.

## Παραπομπές


## Εξωτερικοί σύνδεσμοι

*Iστοσελίδα Ινστιτούτου 
*Iστοσελίδα Ινστιτούτου 

Κατηγορία:Αεροδυναμική
Κατηγορία:Δυναμική ρευστών
Escape from Monkey Island

μικρογραφία|Εικόνα από το παιχνίδι
Το **Escape from Monkey Island** είναι βιντεοπαιχνίδι περιπέτειας του 2000 που αναπτύχθηκε και διανεμήθηκε από την LucasArts. Είναι το 4ο παιχνίδι της σειράς και το πρώτο που χρησιμοποίησε τρισδιάστατα γραφικά. Το προηγούμενο παιχνίδι της σειράς ήταν το *[[The Curse of Monkey Island]]* (1997) και το επόμενο το *[[Tales of Monkey Island]]* (2009).

## Παιχνίδι
Ο Guybrush Threepwood νίκησε επιτέλους τον ζόμπι πειρατή LeChuck και παντρεύτηκε την αγαπημένη του Elaine Marley. Το ευτυχισμένο ζευγάρι επιστρέφει σπίτι από έναν συναρπαστικό μήνα του μέλιτος. Αλλά καθώς φτάνουν στο νησί Melee, παρατηρούν μερικές πολύ περίεργες αλλαγές. Ένας μυστηριώδης ξένος που αυτοαποκαλείται Charles οργανώνει μια εκστρατεία για να γίνει ο επόμενος κυβερνήτης του νησιού. Ο Αυστραλός επιχειρηματίας Ozzie Mandrill μετατρέπει την Καραϊβική σε πόλο έλξης τουριστών. Και πάνω σε αυτό, γκρεμίζεται η έπαυλη της Elaine. Φυσικά, εναπόκειται στον ήρωά μας να επαναφέρει τα πράγματα στο κανονικό, ακόμα κι αν αυτό σημαίνει να ταξιδέψουμε σε εξωτικά νησιά και να λύσουμε γρίφους στο δρόμο.

Το Escape From Monkey Island είναι μια άμεση συνέχεια του The Curse of Monkey Island και είναι το τέταρτο παιχνίδι της σειράς Monkey Island. Το gameplay βασίζεται κυρίως σε παζλ που βασίζονται σε αποθέματα και διακλαδισμένους διαλόγους, όπως και στις προηγούμενες δόσεις. Η διεπαφή είναι παρόμοια με αυτή του Grim Fandango: το ποντίκι δεν χρησιμοποιείται και η αλληλεπίδραση πραγματοποιείται μέσω εντολών με ευαισθησία στο περιβάλλον που εμφανίζονται στην οθόνη κάθε φορά που πλοηγείστε στο Guybrush κοντά σε ένα αντικείμενο. Το παιχνίδι χρησιμοποιεί προ-απόδοση φόντου και τρισδιάστατα μοντέλα χαρακτήρων.

## Παραπομπές


Κατηγορία:Monkey Island
Κατηγορία:Βιντεοπαιχνίδια περιπέτειας
Κατηγορία:Βιντεοπαιχνίδια point-and-click
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του 2000
Κατηγορία:Βιντεοπαιχνίδια του PlayStation 2
Κατηγορία:Βιντεοπαιχνίδια της LucasArts
Κατηγορία:Βιντεοπαιχνίδια με SCUMM
Ζώνη επικείμενης ανάπτυξης

μικρογραφία|Ο Λεβ Βιγκότσκι (1896-1934).
Ο Λεβ Βιγκότσκι θεωρεί ότι το γνωστικό-μαθησιακό δυναμικό κάθε ατόμου μπορεί να πλουτιστεί με περιβαλλοντική συνδρομή. Το παιδί κατέχει ένα συγκεκριμένο γνωστικό επίπεδο. Με τη διαμεσολάβηση του εκπαιδευτικού, των γονέων και των συνομηλίκων του το άτομο μπορεί με αλληλεπίδραση να οδηγηθεί σε ένα γνωστικό επίπεδο ανώτερο αυτού που από μόνο του κατέχει. Η διαφορά ανάμεσα στο προϋπάρχον γνωστικό επίπεδο κι εκείνο που το παιδί θα κατακτήσει με καθοδήγηση, ονομάζεται **Ζώνη επικείμενης ανάπτυξης** (**ΖΕΑ**, **Zone of proximal development**, **ZPD**). Με άλλα λόγια Ζ.Ε.Α. είναι η διαφορά ανάμεσα σε αυτό που από μόνος μου μπορώ να πετύχω κι αυτό που θα κατακτήσω αν με βοηθήσουν. Η θεωρία αυτή βρίσκει εφαρμογή στην ομαδοσυνεργατική διδασκαλία και δίνει μια νέα διάσταση στη διδακτική και τη θεώρηση της γνωστικής ανάπτυξης του παιδιού.

Οι οπαδοί του Βιγκότσκι μίλησαν για την έννοια της διερεύνησης σε αντίθεση με τον όρο της επιτάχυνσης. Σύμφωνα με την αρχή της διερεύνησης δεν γίνεται να διδαχθεί κάτι που βρίσκεται έξω από τα όρια της Ζ.Ε.Α., επειδή το παιδί δεν είναι έτοιμο να το μάθει.

Κατηγορία:Ανθρώπινη ανάπτυξη
Σιδηροδρομικός Σταθμός Αρκουδίου

Ο **Σιδηροδρομικός Σταθμός Αρκουδίου** ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Βαρθολομιού - Λουτρών Κυλλήνης, στη χιλιομετρική θέση 9,650 από το Βαρθολομιό. Βρίσκεται στο Αρκούδι Ηλείας και πήρε το όνομά του από τον οικισμό που εξυπηρετεί.

Εγκαινιάστηκε την 1η Ιουνίου 1892 και έκλεισε το 1969, μαζί με τη γραμμή Βαρθολομιού - Λουτρών Κυλλήνης. Διαθέτει πλευρική αποβάθρα.

Αρκουδι
Αρκούδι
Αρκουδι
Ελαία Φωκίδας

Η **Ελαία** είναι χωριό στα νότια του Νομού Φωκίδας κτισμένο κοντά στην ΕΟ Αντιρρίου - Ιτέας σε υψόμετρο 340 μέτρων και με θέα προς τον Κορινθιακό κόλπο και τη νήσο Τριζόνια. Έως το 2010 ανήκε στον καποδιστριακό Δήμο Τολοφώνος ενώ πλέον υπάγεται στον Δήμο Δωρίδος. Η παλαιότερη ονομασία του ήταν *Βελενίκος* και έλαβε τη σημερινή του ονομασία το 1955 βάσει του ΦΕΚ 287/1955. Έχει 60 μόνιμους κατοίκους, σύμφωνα με την απογραφή του 2011, οι οποίοι ασχολούνται κατά κύριο λόγο με την κτηνοτροφία και την γεωργία. Στην Τοπική Κοινότητα Ελαίας υπάγεται και η ιδιωτική νησίδα Άγιος Ιωάννης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κασουβική γλώσσα

240px|thumb|Περιοχές όπου ομιλείται η κασουβική γλώσσα
240px|thumb|Πινακίδα εισόδου στο πόβιατ Πούτσκι στα πολωνικά και κασουβικά
Η **Κασουβική γλώσσα** (κασουβικά: *kaszëbsczi jãzëk*, *pòmòrsczi jãzëk*, *kaszëbskò-słowińskô mòwa* πολωνικά: *język kaszubski*) ανήκει στον δυτικό κλάδο των σλαβικών γλωσσών.

Η κασουβική εκτιμάται ότι εξελίχθηκε από την γλώσσα που μιλούσαν κάποιες φυλές των Πομερανών, οι Κασούβιοι, στην περιοχή της Πομερανίας, στην νότια ακτή της Βαλτικής μεταξύ των ποταμών Βιστούλα και Όντερ.

Στην απογραφή του 2002, 53.000 άνθρωποι στην Πολωνία δήλωσαν ότι χρησιμοποιούν κυρίως την κασουβική γλώσσα στο σπίτι. Όλοι οι ομιλητές της γλώσσας μιλούν άνετα πολωνικά. Σε μερικά σχολεία της Πολωνίας η γλώσσα διδασκαλίας είναι η κασουβική. Χρησιμοποιείται ως εναλλακτική επίσημη γλώσσα της τοπικής αυτοδιοίκησης σε τμήματα της περιφέρειας της Πομερανίας. Η γλώσσα ομιλείται επίσης και από μετανάστες στον Καναδά.

Με την πτώση του κομμουνισμού στην Πολωνία, η κατάσταση της κασουβικής γλώσσας άλλαξε δραστικά. Θεωρείται όλο και περισσότερο ως μια ξεχωριστή γλώσσα, διδάσκεται σε ορισμένα σχολεία και ακούγεται σε ραδιοφωνικές εκπομπές. Από το 2005 και μετά, η κασουβική προστατεύεται από το Πολωνικό κράτος ως μια επίσημη τοπική γλώσσα. Είναι η μόνη γλώσσα που αναγνωρίστηκε επίσημα στην Πολωνία. Το διάταγμα που πέρασε η Πολωνική κυβέρνηση το 2005 προβλέπει τη χρήση της γλώσσας σε επίσημα κείμενα σε περίπου 10 δήμους, όπου τουλάχιστον το 20% του πληθυσμού την μιλάει.

## Δείτε επίσης
* Πομεράνιος πολιτισμός
* Πομερανική γλώσσα
* Κασουβία

## Παραπομπές


## Εξωτερικοί σύνδεσμοι

* Omniglot
* Cassubia Slavica

Κατηγορία:Σλαβικές γλώσσες
Κονιάκος Φωκίδας

Ο **Κονιάκος** είναι ορεινό χωριό της επαρχίας Δωρίδας του Νομού Φωκίδας σε υψόμετρο 850 μέτρων.

## Γεωγραφία
Ο Κονιάκος είναι κτισμένος στις ανατολικές πλαγιές του όρους Βαρδούσια και απέναντι από τη Γκιώνα. Βρίσκεται Β του Λιδωρικίου σε απόσταση 17,5 χλμ. και 75 χλμ. από την Άμφισσα. Αξιοθέατα μέσα στο χωριό είναι πλακόστρωτη πλατεία με τα μεγάλα πλατάνια και ο ναός του Αγίου Γεωργίου. Κοντά στο χωριό, στη τοποθεσία «Πυργακόραχη», μια φυσικά οργανωμένη θέση και συνεχόμενη της κοίτης του Επάνω Μόρνου, υπάρχουν ερείπια αρχαίου και μεσαιωνικόυ κάστρου, που οι κάτοικοι ονομάζουν «Κάστρο του Κονιάκου» ή «Κάστρο του Γλα». Οι λίγοι κάτοικοι που μένουν στον οικισμό ασχολούνται κυρίως με την κτηνοτροφία. Υπάρχει πλούσια βλάστηση στην περιοχή. Το καλοκαίρι παρουσιάζει μεγάλη κίνηση με αποκορύφωμα το Πανηγύρι της Παναγίας στις 23 Αυγούστου.

## Ιστορία
Η αρχική θέση του Κονιάκου ήταν σε κοντινή με τη σημερινή θέση και αναφέρεται ως τσιφλίκι του Τούρκου Αγά Αλίφ, ο οποίος νοίκιαζε τις εκτάσεις του σε κτηνοτρόφους και καλλιεργητές. Το 1770 δεκαεπτά από αυτούς ίδρυσαν ψηλότερα, στη σημερινή θέση το νέο οικισμό. Η ονομασία του χωριού προέρχεται από το εκεί *«»* (οικονάκι) στο οποίο έμενε ο Έλληνας αντιπρόσωπος των Τούρκων και τον οποίο οι κάτοικοι αποκαλούσαν «Κονιάκο». Στο Σερβοελληνικό λεξικό η σλαβική λέξη κονάκ (*Konak*) σημαίνει κατάλυμα, πύργος, παλάτι, πανδοχείο. Ο Γάλλος περιηγητής Φρανσουά Πουκεβίλ τον αναφέρει, πριν την επανάσταση του 1821, ως οικισμό με πληθυσμό 22 οικογένειες (110 άτομα). Ο Κονιάκος αναφέρεται παλιότερα με το όνομα Κουνιάκοι που διορθώθηκε το 1940, ενώ ως κοινότητα είχε οριστεί από το 1912.

## Διοικητικά - Δημογραφικά
Αναφέρεται επίσημα, μετά την Επανάσταση του 1821, το 1835 να προσαρτάται στον τότε δήμο Κορακίων (Κόρακος). Το 1912 με το ΦΕΚ 261Α - 31/08/1912 το όνομα διορθώθηκε σε *Κουνιάκοι* ενώ ορίστηκε και έδρα της ομώνυμης νεοϊδρυθείσας κοινότητας. Το 1940 επανήλθε το όνομα Κονιάκος. Σύμφωνα με το σχέδιο Καλλικράτης αποτελεί την Κοινότητα Κονιάκου, η οποία υπάγεται στη Δημοτική Ενότητα Λιδωρικίου του Δήμου Δωρίδος και σύμφωνα με την απογραφή του 2011 έχει πληθυσμό 213 κατοίκους.

Οι απογραφές πληθυσμού μετά τον Β΄ παγκόσμιο Πόλεμο είναι:

## Παραπομπές


## Εξωτερικοί σύνδεσμοι

* Αδελφότης Κονιακιωτών Δωρίδος «Ο Άγιος Γεώργιος»

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Μεσσηνιακοί πόλεμοι

Οι **Μεσσηνιακοί πόλεμοι** ήταν πολεμικές συγκρούσεις μεταξύ Σπάρτης και Μεσσηνίας. Καταγράφονται στην ιστορία δύο μεσσηνιακοί πόλεμοι:
*Πρώτος Μεσσηνιακός Πόλεμος (743 π.Χ. - 724 π.Χ.), νίκη των Σπαρτιατών και υποδούλωση των Μεσσηνίων
*Δεύτερος Μεσσηνιακός Πόλεμος (είτε 685 π.Χ. - 668 π.Χ., είτε μετά το 669 π.Χ.), όπου και πάλι νίκησαν οι Σπαρτιάτες
* Γ΄ Μεσσηνιακός Πόλεμος (464 π.Χ.), εξέγερση των Μεσσηνίων και των ειλώτων.
C7H16

* Ο γενικός μοριακός τύπος **C<sub>7</sub>H<sub>16</sub>**, με μοριακή μάζα 100,20 amu (ακριβέστερη μοριακή μάζα 100,2019 ± 0,0067), αντιστοιχεί σε βαθμό ακορεστότητας 0, και είναι κοινός για τα ακόλουθα εννέα (9) θέσης + δύο (2) οπτικά = 11 ισομερή αλκάνια:

# Επτάνιο, με ημισυντακτικό τύπο  **CH<sub>3</sub>(CH<sub>2</sub>)<sub>5</sub>CH<sub>3</sub>** και αριθμό CAS 142-82-5.
# 2-μεθυλεξάνιο ή **ισοεπτάνιο**, με ημισυντακτικό τύπο **CH<sub>3</sub>(CH<sub>2</sub>)<sub>3</sub>CH(CH<sub>3</sub>)<sub>2</sub>** και αριθμό CAS 591-76-4.
# 3-μεθυλεξάνιο, με ημισυντακτικό τύπο **CH<sub>3</sub>(CH<sub>2</sub>)<sub>2</sub>CH(CH<sub>3</sub>)CH<sub>2</sub>CH<sub>3</sub>** (σε δύο (2) οπτικά ισομερή) και αριθμούς CAS  589-34-4 (RS), 78918-91-9 (R) και 6131-24-4 (S).
# (3-)αιθυλοπεντάνιο, με ημισυντακτικό τύπο **(CH<sub>3</sub>CH<sub>2</sub>)<sub>3</sub>CH** και αριθμό CAS. 617-78-7
# 2,2-διμεθυλοπεντάνιο ή **νεοεπτάνιο**, με ημισυντακτικό τύπο **(CH<sub>3</sub>)<sub>3</sub>C(CH<sub>2</sub>)<sub>2</sub>CH<sub>3</sub>** και αριθμό CAS 590-35-2.
# 2,3-διμεθυλοπεντάνιο, με ημισυντακτικό τύπο **(CH<sub>3</sub>)<sub>2</sub>CΗCH(CH<sub>3</sub>)CH<sub>2</sub>CH<sub>3</sub>** (σε δύο (2) οπτικά ισομερή) και αριθμούς CAS 565-59-3 (RS), 54665-46-2 (R) και 7485-45-2 (S).
# 2,4-διμεθυλοπεντάνιο, με ημισυντακτικό τύπο **(CH<sub>3</sub>)<sub>2</sub>CΗCH<sub>2</sub>CΗ(CH<sub>3</sub>)<sub>2</sub>** και αριθμό CAS 108-08-7.
# 3,3-διμεθυλοπεντάνιο ή **ισονεοεπτάνιο**, με ημισυντακτικό τύπο **(CH<sub>3</sub>CH<sub>2</sub>)<sub>2</sub>C(CH<sub>3</sub>)<sub>2</sub>** και αριθμό CAS 562-49-2.
# (2,2,3-)τριμεθυλοβουτάνιο ή **τριπτάνιο**, με ημισυντακτικό τύπο **(CH<sub>3</sub>)<sub>3</sub>CCH(CH<sub>3</sub>)<sub>2</sub>** και αριθμό CAS 464-06-2.

Κατηγορία:Αποσαφηνίσεις χημικών τύπων
Κατηγορία:Αλκάνια
Κατηγορία:C7
Οστεΐνη

thumb|400px|Σχηματική αναπαράσταση της δομής των οστών.
Η οργανική ουσία των οστών είναι η **οστεΐνη** σε αναλογία 35% περίπου. Η οστεΐνη συγκρατεί τα ανόργανα άλατα και δίνει στα οστά συνοχή και ευλυγισία. Στους νεαρούς ανθρώπους η οστεΐνη βρίσκεται σε μεγαλύτερη ποσότητα από τα ανόργανα άλατα. 
## Φυσικές ιδιότητες
Με την θέρμανση καίγονται μόνο οι οργανικές ουσίες, εξατμίζεται το νερό και παραμένουν οι ανόργανες ουσίες, τα άλατα.

Κατηγορία:Οστεολογία
Τοπολογική ταξινόμηση

thumb|right|350px|Στον παραπάνω κατευθυνόμενος άκυκλος γράφο, μία πιθανή τοπολογική ταξινόμηση είναι η <math>\pi = (6, 8, 1, 2, 4, 3, 5, 7)</math>.
Στην θεωρία γράφων, **τοπολογική ταξινόμηση** (ή αλλιώς **τοπολογική διάταξη**) ενός κατευθυνόμενου ακυκλου γράφου, ονομάζεται η γραμμική διάταξη των κόμβων, έτσι ώστε για κάθε ακμή (u, v) ο u του v στη διάταξη. Κάθε κατευθυνόμενος άκυκλος γράφος μπορεί να έχει μία ή περισσότερες τοπολογικές διατάξεις.

Η τοπολογική διάταξη μας επιτρέπει να εκτελέσουμε μία σειρά από αλληλεξαρτώμενες εργασίες με μία γραμμική σειρά, ώστε όταν είναι να εκτελεστεί μία εργασία να έχουν ήδη ολοκληρωθεί αυτές από τις οποίες εξαρτάται. 

## Μαθηματικός ορισμός
Έστω ένας κατευθυνόμενος άκυκλος γράφος G = (V, E), όπου V είναι το σύνολο των κόμβων του και E είναι το σύνολο των ακμών του. Τότε, η μετάθεση \pi των κόμβων του είναι τοπολογική διάταξη ανν
:\forall (u, v) \in E. \pi(u) .

## Δείτε επίσης
* Κατευθυνόμενος άκυκλος γράφος

## Παραπομπές


Κατηγορία:Θεωρία γράφων
Κατηγορία:Αλγόριθμοι γράφων
Κατηγορία:Αλγόριθμοι ταξινόμησης
Χαουσμανίτης

Ο **χαουσμανίτης** (αγγλ. Hausmannite) είναι ορυκτό οξείδιο του δισθενούς και τρισθενούς μαγγανίου. Οφείλει το όνομά του στον J.F.L. Hausmann (1782-1859), καθηγητή Ορυκτολογίας στο Πανεπιστήμιο του Γκέτινγκεν (Göttingen) της Γερμανίας. Αναφέρεται, επίσης, και ως «μαύρο μαγγάνιο» και ως «αρσενοδιαλυ(τί)της».

Αποτελεί ένα από τα κυριότερα ορυκτά υδροθερμικών φλεβών. Σχηματίζεται, επίσης, και κατά τη μεταμόρφωση μαγγανιούχων πετρωμάτων.

Ορυκτά με τα οποία σχετίζεται είναι ο ροδοχρωσίτης, ο πυρολουσίτης, ο μπραουνίτης, ο ανδραδίτης, ο ψιλομέλας και ο βαρύτης.

Απαντά σε πολλές χώρες και σε αξιόλογες ποσότητες χρησιμοποιείται ως μετάλλευμα του μαγγανίου. Κυριότερες εμφανίσεις του είναι στη Γερμανία, το Ηνωμένο Βασίλειο (Κάμπρια και Κορνουάλη, Ουαλλία και Σκωτία), τη Σουηδία (περιοχή Langban), την Ιταλία (περιοχή Βεζούβιου), το Καζακστάν, την Κίνα, τα Ουράλια όρη στη Ρωσία και τις ΗΠΑ με κυριότερη εμφάνισή του στο Batesville του Αρκάνσας.

Στην Ελλάδα μικρές ποσότητές του ανευρίσκονται στη νήσο Πάρο.

## Πηγές
*Handbook of Mineralogy
*Mindat.org
*Galleries.com
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Χαουσμανιτης
Σαμαρσκίτης

Ο **σαμαρσκίτης** (), ορθότερα σαμαρσκίτης - Υ είναι ορυκτό οξείδιο των σπανίων γαιών. Κύρια συστατικά του είναι συνήθως το ύττριο, ο σίδηρος, το νιόβιο και το ταντάλιο, ανευρίσκονται όμως και ουράνιο, θόριο, σαμάριο, ασβέστιο, τιτάνιο, δημήτριο, δυσπρόσιο, ζιρκόνιο, λανθάνιο και, ως υποκατάστατο του υττρίου, υττέρβιο (οπότε και χαρακτηρίζεται ως "σαμαρσκίτης - Yb). Οφείλει το όνομά του στον συνταγματάρχη *Vasilii Yefrafovich von Samarski-Bykhovets* (1803-1870), Αρχηγό του Επιτελείου του Σώματος Ρώσων Μηχανικών Μεταλλείων.

Είναι σχετικά κοινό, αλλά όχι σε αφθονία, σε γρανίτες σχηματισμένους ύστερα από μαγματικές διεισδύσεις αλλά σε σχετικά μεγάλα βάθη, ώστε η ψύξη να πραγματοποιηθεί με βραδείς ρυθμούς. 

Ορυκτά με τα οποία σχετίζεται είναι ο κολουμβίτης, ο ευξενίτης το ζιρκόνιο, ο μοναζίτης, ο ουρανινίτης, ο μαγνητίτης, η βήρυλλος, το τοπάζιο, οι γρανάτες, ο μοσχοβίτης, ο βιοτίτης και το ρουτίλιο.

Απαντά στην περιοχή Ίλμεν των νότιων Ουραλίων (Ρωσία), στη Νορβηγία (περιοχές Iveland και Setesdal), στην περιοχή Μίνας Ζεράις στη Βραζιλία, στη Μαδαγασκάρη, την περιοχή Κιβού του Ζαΐρ, στην Ισικάβα της Ιαπωνίας και τις ΗΠΑ (Πολιτείες Αριζόνα, Αλάσκα, Κοννέκτικατ, Άινταχο, Νέο Μεξικό Βόρεια Καρολίνα, Καλιφόρνια και, ιδιαίτερα, Κολοράντο).

Εκτός από την εξαγωγή σπανίων γαιών, ο σαμαρσκίτης χρησιμοποιήθηκε και ως ημιπολύτιμος λίθος. Η χρήση του, ωστόσο, σε αυτό τον τομέα είναι ιδιαίτερα περιορισμένη, καθώς τα περισσότερα αξιόλογα δείγματά του είναι ασθενώς ή ισχυρώς ραδιενεργά.

## Πηγές
* Handbook of Mineralogy
* Mindat.org
* Galleries.com
* Webmineral.com

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*, Houghton Mifflin Harcourt, 1993 ISBN 0-395-51137-2 

## Σημειώσεις


Σαμαρσκιτης
Κατηγορία:Ορυκτά του σιδήρου
Κατηγορία:Ορυκτά του νιοβίου
Κατηγορία:Ορυκτά του ουρανίου
Κατηγορία:Ορυκτά του τανταλίου
Cat (Unix)

Η εντολή **<code>cat</code>** στο UNIX χρησιμοποιείται για την ένωση και προβολή αρχείων. Το όνομα προέρχεται από την αγγλική λέξη *con*'cat*'enate*.

## Προδιαγραφές

### Παραδείγματα

Μια τυπική χρήση της εντολής cat είναι η εμφάνιση ενός μικρού αρχείου στην οθόνη:


```bash
cat README.txt
```


Μια πιο χρήσιμη λειτουργία της εντολής cat είναι η αποστολή των περιεχομένων δύο αρχείων σε ένα τρίτο αρχείο:

```bash
cat Morning.txt Evening.txt > Day.txt
```


## Παραπομπές


Κατηγορία:Unix
Αναλογικό σήμα

**Αναλογικό μέγεθος** ονομάζεται ένα μέγεθος που μπορεί να πάρει ***οποιαδήποτε τιμή*** σε μία περιοχή τιμών. Για παράδειγμα, αναλογικά μεγέθη είναι: η ταχύτητα ενός αυτοκινήτου, η θερμοκρασία ενός δωματίου, το βάρος ενός ανθρώπου, το ύψος ενός δένδρου. Έτσι, κατά την επιτάχυνση ενός αυτοκινήτου από 0 χλμ/ώρα (αρχική ταχύτητα) έως 100 χλμ/ώρα (τελική ταχύτητα), η ταχύτητά του λαμβάνειόλες τις δυνατές τιμές στο διάστημα από 0 χλμ/ώρα έως 100 χλμ/ώρα (άπειρο πλήθος τιμών). Αντίθετα **ψηφιακό μέγεθος** ονομάζεται το μέγεθος που μπορεί να πάρει ***συγκεκριμένες (διακριτές) τιμές σε μία περιοχή τιμών***. Για παράδειγμα, ψηφιακά μεγέθη είναι: το πλήθος των ″φάουλ″ ενός παίκτη μπάσκετ κατά τη διάρκεια ενός αγώνα, οι βαθμοί μίας ομάδας ποδοσφαίρου κατά τη διάρκεια του πρωταθλήματος. Έτσι, κατά τη διάρκεια ενός αγώνα μπάσκετ, ένας παίκτης μπορεί να κάνει 1, 2, 3, 4 ή 5 ″φάουλ″ (καθορισμένο πλήθος διακριτών τιμών). 

Αρχικά όλες οι συσκευές ήταν **αναλογικές**. Ωστόσο σήμερα έχει επιτευχθεί ***ψηφιακή σύγκλιση*** δηλαδή χρήση ψηφιακών σημάτων στις παραδοσιακές συσκευές, όπως το τηλέφωνο, τα μουσικά όργανα, το αυτοκίνητο, διάφορες οικιακές συσκευές και οι φωτογραφικές μηχανές. Πιο αναλυτικά, ας πάρουμε το παράδειγμα του ***ήχου***. Ο ήχος μεταφέρεται στα αυτιά μας με ηχητικά κύματα, τα οποία είναι στην πραγματικότητα μεταβολές της πίεσης του αέρα. Αυτά τα κύματα ήχου είναι **αναλογικά ή συνεχή σήματα** καθώς αναπαριστούν την *ένταση ενός ήχου ανά πάσα χρονική στιγμή*. Τα ***προϊόντα εγγραφής και αναπαραγωγής ήχου και εικόνας της πρώτης γενιάς*** (δίσκοι βινυλίου, αναλογικές τηλεοπτικές μεταδόσεις) σχεδιάστηκαν ώστε να αναπαράγουν αυτά τα συνεχή σήματα ήχου και φωτός. Μία *βελόνα* στα αυλάκια ενός δίσκου βινυλίου δονείται με τον ***ίδιο ακριβώς τρόπο*** όπως το αρχικό ηχητικό σήμα. Ωστόσο το αναλογικό σήμα και η αναπαράσταση του έχει βασικά ***μειονεκτήματα*** όπως της *δυσκολίας στο χειρισμό και της επεξεργασίας*. Αντίθετα τα ψηφιακά σήματα αναπαράγονται, επεξεργάζονται, και μεταφέρονται με ευκολία .

## Δείτε επίσης
*Ψηφιακό σήμα

## Παραπομπές


## Εξωτερικοί σύνδεσμοι
* 

Κατηγορία:Μετάδοση δεδομένων
Κατηγορία:Ηλεκτρονική σχεδίαση
Κυριάκος Λ. Παπαδόπουλος

Ο **Κυριάκος Παπαδόπουλος** είναι Έλληνας μουσικός, συνθέτης και παραγωγός.

## Βιογραφία
Γεννήθηκε στο Μοσχάτο (Αττικής) στις 18 Αύγουστου 1971 και μεγάλωσε στον Δήμο Αχαρνών.Ξεκίνησε μαθήματα μουσικής, πιάνου από 7 ετών και συνέχισε με μαθήματα μουσικής, κινηματογράφου και σύνθεσης.
Το 1988 ξεκίνησε να δουλεύει ως μουσικός, ενώ από το **1995** ασχολείται πλέον επαγγελματικά σαν συνθέτης, μουσικός και παραγωγός.

Το **1995** εκδόθηκε το πρώτο του τραγούδι «Στάσου» τραγουδισμένο από τον Σταμάτη Γονίδη το οποίο ήταν και η πρώτη του μεγάλη επιτυχία. Μετά από αυτό η καριέρα του απογειώθηκε! Τα αποτελέσματα ήταν οι πάρα πολλές συνεργασίες και πολλές επιτυχίες με όλα τα μεγάλα ονόματα του ελληνικού πενταγράμμου, όπως οι:Σταμάτης Γονίδης, Νίκος Κουρκούλης, Πασχάλης Τερζής, Γιάννης Πλούταρχος, Νατάσα Θεοδωρίδου, Αντώνης Ρέμος, Άννα Βίσση, Γιάννης Βαρδής, Πέγκυ Ζήνα, Νίκος Βέρτης, Γιώργος Μαργαρίτης, Γιώργος Νταλάρας, Δημήτρης Μπάσης, Κατερίνα Στανίση, Άντζελα Δημητρίου, Γιάννης Κότσιρας και πολλοί άλλοι.  

Πολλά από τα τραγούδια του έχουν διασκευαστεί και έχουν γίνει μεγάλες επιτυχίες στην Τουρκία από τους Φερχάτ Γκιοτσέρ, Εμπρού Γιασάρ, Ζιινέτ Σαλί, Οζτζάν Ντενίζ, Μουράτ Μπασάραν, Γκιουλμπέν Εργκέν, Γκιοκνούρ, Σινάν Ακτσίλ, Κούτσι, Σερντάρ Ορτάτς, Μερβέ Ντενίζ, Τζένκ Έρεν, Μπάρμπαρος, Σονάτ Μπαγτζάν, Κερέμτζεμ, Γκιόντζα Λόντι, Οζάν Ντογκουλού, Ζεν, Άσκιν Νουρ Γένγκι, Γιουρτσεβέν Καρντέσλερ. Ομοίως στο Ισραήλ (Εγιάλ Γκολάν, Νασρίν Κάντρι, Μοσίκ Άφιγια, Σαρίτ Χαντάντ), τη Βουλγαρία κ.ά.  

Μεταξύ του 1995 και 2009 εξέδωσε πάνω από 600 τραγούδια και έχει βραβευτεί πάνω από 50 φορές, με χρυσούς και πλατινένιους δίσκους, ενώ το 2001 η μουσική του έντυνε την διαφήμιση της μπίρας «Άλφα». 

Το 2008 η σύνθεση του για το σάουντρακ του σίριαλ *[[Μαύρα μεσάνυχτα]]* έγινε επίσης μεγάλη επιτυχία.

Στην έως τώρα πορεία του, αυτό που επιδεικνύει το ταλέντο του είναι οι πλουσιοπάροχες μελωδίες οι οποίες είναι βγαλμένες βαθιά μέσα από την ψυχή του, αλλά και οι διαφορετικότητα στους ήχους, στους ρυθμούς, και στις ενορχηστρώσεις των τραγουδιών του.

## Παραπομπές


Κατηγορία:Έλληνες μουσικοί παραγωγοί
Κατηγορία:Έλληνες συνθέτες
CvH2v

* Γενικός χημικός τύπος των δύο (2) ισομερών ομόλογων σειρών υδρογονανθράκων:

# Αλκένια: Υδρογονάνθρακες που περιέχουν ένα διπλό δεσμό και κανένα δακτύλιο.
# Κυκλοαλκάνια: Υδρογονάνθρακες που περιέχουν ένα δακτύλιο και κανένα πολλαπλό (διπλό ή τριπλό) δεσμό.
Σουσιανή

Η **Σουσιανή** ήταν αρχαία ιστορική χώρα στη Μεσοποταμία. Καταλάμβανε την πεδιάδα μεταξύ των μεγάλων ποταμών Τίγρη και Ευφράτη. Τη χώρα αυτή αναφέρει με το όνομα αυτό ο σπουδαίος ιστορικός της αρχαιότητας Ηρόδοτος.

Επί βασιλείας του Κύρου του πρεσβύτερου, (6ος αιώνας π.Χ.), του ιδρυτή της Περσικής Αυτοκρατορίας η Σουσιανή αποτέλεσε ιδιαίτερη Σατραπεία, μία από τις 20 της Αυτοκρατορίας, όχι όμως από τις πλουσιότερες, με πρωτεύουσα τα Σούσα, από την οποία προήλθε και η ονομασία της. 
Κατά την περίοδο των διαδόχων του Μεγάλου Αλεξάνδρου ολόκληρη η χώρα αυτή περιήλθε στο κράτος των Σελευκιδών με σημαντικότερη πλέον πόλη και πρωτεύουσα την παραποτάμια Σελεύκεια.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.17ος, σελ.125

Κατηγορία:Σατραπείες της Περσικής Αυτοκρατορίας
Κατηγορία:Μεσοποταμία
Κατηγορία:Ελληνιστική περίοδος
NUTS

Η **κοινή ονοματολογία των εδαφικών στατιστικών μονάδων** (γαλλικά: **''N**omenclature des **U**nités **T**erritoriales **S**tatistiques*, [[αγγλικά]]: *Nomenclature of Territorial Units for Statistics'') είναι κωδικοί είναι γεωκωδική τυποποίηση για την αναφορά των υποδιαιρέσεων των χωρών, που χρησιμοποιεί η Ευρωπαϊκή Ένωση για στατιστικούς λόγους.

Η κωδικοποίηση NUTS χρησιμοποιείται από το 1988 στο Ευρωπαϊκό Δίκαιο αλλά μόλις το 2003 άρχισε να εμφανίζεται στα κείμενα του Ευρωπαϊκού Κοινοβουλίου.

## Επίπεδα

Υπάρχουν τρία επίπεδα NUTS και δύο επίπεδα τοπικών διοικητικών μονάδων (local administrative units - LAUs) τα οποία βρίσκονται κάτω από τα επίπεδα NUTS. Αυτά ονομάζονταν επίπεδα NUTS 4 και 5, μέχρι τον Ιούλιο του 2003, αλλά επίσημα καταργήθηκαν, αν και σε ορισμένες περιπτώσεις περιγράφονται με την παλαιά τους κωδικοποίηση. Σημειωτέον ότι δεν έχουν όλες οι χώρες κατηγορίες για κάθε επίπεδο, καθώς αυτό εξαρτάται από το μέγεθός τους. Μια από τις πιο ακραίες περιπτώσεις είναι το Λουξεμβούργο, το οποίο έχει μόνο LAUs, ενώ τα τρία επίπεδα NUTS αντιστοιχούν στη συνολική επικράτεια της χώρας.

## Κωδικοποίηση
Η κωδικοποίηση γίνεται σε επίπεδα. Κάθε επίπεδο αποτελείται από τον ISO 3166-1 (alpha-2) κωδικό της χώρας (εκτός από το UK που χρησιμοποιείται αντί του GB για το Ηνωμένο Βασίλειο) και αντίστοιχα (με το επίπεδο) αριθμητικά ψηφία. Αν σε κάποιο επίπεδο ο αριθμός των απαιτούμενων κωδικών είναι μεγαλύτερος από τον διαθέσιμο τότε χρησιμοποιούνται κεφαλαία λατινικά γράμματα για την συνέχιση της αρίθμησης.
Για παράδειγμα: στο επίπεδο 1 διαθέσιμοι είναι 9 κωδικοί (από το 1 μέχρι το 9 αφού πρέπει να έχει 1 ψηφίο και το μηδέν χρησιμοποιείται για ένδειξη του προηγούμενου επίπεδου).

Ο κανονισμός για την ταξινόμηση NUTS προσδιορίζει τα ακόλουθα ελάχιστα και ανώτατα όρια πληθυσμού για τα διαφορετικά επίπεδα των μονάδων:

## Παραπομπές


## Δείτε επίσης
* NUTS (Ελλάδα)

## Εξωτερικοί σύνδεσμοι
* Τα επίπεδα NUTS στην επίσημη ιστοσελίδα της ΕΕ
Σαλού Τζιμπό

Ο Ταγματάρχης **Σαλού Τζιμπό** (*Salou Djibo*, γεννήθηκε στις 15 Απριλίου 1965) είναι αξιωματικός του στρατού από τον Νίγηρα. Έπειτα από πραξικόπημα στις 18 Φεβρουαρίου 2010 κατέλαβε την εξουσία και έγινε αρχηγός του Ανωτάτου Συμβουλίου για την Αποκατάσταση της Δημοκρατίας και ντε φάκτο ηγέτης της αφρικανικής χώρας. Κυβέρνησε από το 2010 ως τις 7 Απριλίου 2011, οπότε τον διαδέχθηκε ο εκλεγμένος Πρόεδρος, Μαχαμαντού Ισουφού.

## Πρώτα χρόνια
Ο Τζιμπό γεννήθηκε στο Ναμαρό, ένα αγροτικό χωριό κοντά στον ποταμό Νίγηρα το 1965 . Κατάγεται από τη φυλή Ζαρμά και είναι παντρεμένος, με πέντε παιδιά.

## Στρατιωτική καριέρα
Το 1995 έλαβε στρατιωτική εκπαίδευση στο Μπουακέ της Ακτής Ελεφαντοστού και αργότερα εκπαιδεύτηκε για να γίνει αξιωματικός. Τον Οκτώβριο του 2006 είχε φθάσει στο βαθμό του Ταγματάρχη (chef d'escadron). Ο Τζιμπό εκπαιδεύτηκε επίσης στο Μαρόκο και στην Κίνα.

Ανάμεσα στα πολλά του καθήκοντα, ο Τζιμπό ήταν σύμβουλος του στρατιωτικού κέντρου του Αγκαντέζ και διοικητής ουλαμού καθώς επίσης και διοικητής της φρουράς της Νιαμέι.
Υπηρέτησε επίσης στις ειρηνευτικές δυνάμεις των Ηνωμένων Εθνών στην Ακτή Ελεφαντοστού (2004) και στην Λαϊκή Δημοκρατία του Κονγκό (2006).

Η στρατιωτική του κυβέρνηση ανακοίνωσε τις προθέσεις της να καταστήσει τον Νίγηρα "μοντέλο δημοκρατίας" και ορθής διοίκησης.

## Παραπομπές


## Εξωτερικοί σύνδεσμοι
* cctv.com - Backgrounder: Nigerien junta leader Salou Djibo

Κατηγορία:Αρχηγοί κράτους του Νίγηρα
Κατηγορία:Στρατιωτικοί
Μαχαμαντού Νταντά

Ο **Μαχαμαντού Νταντά** (Mahamadou Danda, γενν. στις 25 Ιουλίου 1951) είναι πολιτικός του Νίγηρα, ο οποίος διορίστηκε πρωθυπουργός από το Ανώτατο Συμβούλιο για την Αποκατάσταση της Δημοκρατίας (CSRD) και κυβέρνησε από τις 23 Φεβρουαρίου 2010 ως τις 7 Απριλίου 2011.

## Προφίλ
Γεννήθηκε στην Ταχούα το 1951 και σπούδασε στην Εθνική Σχολή Διοικήσεως της Νιαμέ. Συνέχισε τις σπουδές του στο εξωτερικό και απέκτησε πτυχίο στις πολιτικές επιστήμες, στη Γαλλία.
## Πολιτική καριέρα
Η καριέρα του Νταντά ξεκίνησε στη διάρκεια της προεδρίας του Σεϊνί Κουνσέ , στη δεκαετία του 1970/ Ήταν υπονομάρχης της Νιαμέι από το 1979 ως το 1980 και υπονομάρχης της Φιλινγκέ από το 1983 ως το 1987. Έπειτα από το θάνατο του Κουνσέ, διορίστηκε υπουργός ζωικών πόρων και υδραυλικών ζητημάτων από τον Αλί Σαϊμπού στις 20 Νοεμβρίου 1987 και ως τις 15 Ιουλίου 1988, οπότε και τέθηκε εκτός της κυβέρνησης. Εν συνεχεία έγινε διοικητικός γραμματέας του Εθνικού Εκτελεστικού Γραφείου στο Εθνικό Κίνημα για την Ανάπτυξη της Κοινωνίας (MNSD) στις αρχές της δεκαετίας του 1990. Ο Νταντά υπηρέτησε ως μόνιμος γραμματέας του Ανωτέρου Συμβουλίου για τον Εθνικό Προσανατολισμό για κάποια περίοδο.

Ακολούθησε η διεξαγωγή των εκλογών του 1993. Ο Νταντά ήταν ανώτερος τεχνικός σύμβουλος στον πρωθυπουργό επί θεσμικών θεμάτων από τις 23 Δεκεμβρίου 1997 ως τις 16 Απριλίου 1999.

Μετά το πραξικόπημα του Απριλίου του 1999, ο Νταντά, ο οποίος εθεωρείτο εκπρόσωπος της κοινωνίας των πολιτών, διορίστηκε από την χούντα ως υπουργός τηλεπικοινωνιών, νεολαίας, πολιτισμού και αθλητισμού, καθώς επίσης και κυβερνητικός εκπρόσωπος στις 16 Απριλίου 1999. Παρέμεινε υπουργός ως την παράδοση της εξουσίας από το στρατό το Δεκέμβριο του 1999.

### Γεγονότα 2010
Έχοντας στο ενεργητικό του σπουδές στον Καναδά, ο Νταντά υπηρέτησε και ως πολιτικός σύμβουλος στην καναδική πρεσβεία στο Νίγηρα. Μετά την ανατροπή του προέδρου Μαμαντού Ταντζά από το στρατό, στις 18 Φεβρουαρίου του 2010, ο επικεφαλής του CSRD Σαλού Τζιμπό διόρισε τον Νταντά στην προσωρινή πρωθυπουργία, στις 23 Φεβρουαρίου. Ωστόσο, ο Νταντά δεν ανέλαβε και αρχηγός κυβερνήσεως, αξίωμα που ανέλαβε ο Τζιμπό, εκτός από εκείνο του αρχηγού κράτους.

Ο Νταντά δεν ανήκει σε κάποιο πολιτικό κόμμα  και μετά το διορισμό του ζήτησε εγγυήσεις για την αποκατάσταση της δημοκρατίας. Την 1η Μαρτίου 2010 διορίστηκε από τον Τζιμπό μεταβατική κυβέρνηση απαρτιζόμενη από 20 υπουργούς. Πέντε χαρτοφυλάκια δόθηκαν σε αξιωματικούς του στρατού, τρεις εκ των οποίων (μεταξύ αυτών και ο υπουργός άμυνας) ήταν στρατηγοί με στενούς δεσμούς με τον ανατραπέντα πρόεδρο Ταντζά.

## Παραπομπές


Κατηγορία:Πρωθυπουργοί του Νίγηρα
C2H4

Ο μοριακός τύπος **C<sub>2</sub>H<sub>4</sub>,** με μοριακή μάζα 28,05 amu, αντιστοιχεί σε βαθμό ακορεστότητας 1, και είναι κοινός για τους ακόλουθους ισομερείς Υδρογονάνθρακες (όχι όλοι σταθεροί):

# **Αιθυλιδένιο**, με ημισυντακτικό τύπο **CH<sub>3</sub>CH:** (καρβένιο).
# Αιθένιο, με ημισυντακτικό τύπο **CH<sub>2</sub>=CH<sub>2</sub>**, και αριθμό CAS 74-85-1.

 

Κατηγορία:Αποσαφηνίσεις χημικών τύπων
Κατηγορία:C2
Κύπελλο Κυπελλούχων Ευρώπης καλαθοσφαίρισης ανδρών 1973-74

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1973-74 ήταν η όγδοη κατά σειρά διασυλλογική διοργάνωση αυτού του θεσμού. Σε αυτήν, πρώτευσε ο τότε γιουγκοσλαβικός Ερυθρός Αστέρας Βελιγραδίου (*Crvena Zvezda Beograd*) επικρατώντας σον Τελικό που, όπως και το 1969 έλαβε χώρα στη Βιέννη, της τότε σοβιετικής Σπαρτάκ Λένινγκραντ (*Spartak Leningrad*).

## Διαδικασία διεξαγωγής
Στη διοργάνωση πήραν μέρος 24 ομάδες, δυο λιγότερες από ότι την προηγούμενη περίοδο. Παίχθηκαν τρεις προκριματικοί γύροι (σε διπλές αναμετρήσεις) και στη συνέχεια μια προημιτελική φάση δύο ομίλων, των τριών ομάδων έκαστος. Από τη φάση των ομίλων (σε δυο αγωνιστικές-μονές συναντήσεις) περνούσαν οι δυο πρώτες κάθε γκρουπ και οδηγούνταν με το σύστημα "χιαστί", στην ημιτελική φάση (διπλών συναντήσεων, με πλεονέκτημα έδρας στη ρεβάνς). Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα.

## Προκριματική φάση
### Α' γύρος
Από τη φάση αυτή αποκλείσθηκε η δανέζικη Φάλκον Κοπεγχάγης

### Β' γύρος
Εδώ συγκροτήθηκαν 11 ζευγάρια, με ηττημένους τους Γκίσεν, Ελσίνκι, Σλασκ Βρότσλαβ, Μπενφίκα, Πέισλι και Embassy Milton Keynes AS (από το Ηνωμένο Βασίλειο), Έλσινμποργκ (Σουηδίας), Πρεγκασόνα (Ελβετίας), MAFC, Νεντόρι Τιράνων και Καζαμπλάνκα.

### Γ' γύρος
Έγιναν έξι διπλές αναμετρήσεις που οδήγησαν εκτός της συνέχειας τους Μπανιολέ Αλσατίας, Άντερλεχτ, Ολυμπιακό, Βελς EVE, Σπάρτακ Μάμερ (Λουξεμβούργου) και TED Άνκαρα Κολέζ της Τουρκίας.

## Προημιτελική φάση
Εδώ, το παιχνίδι έχασαν δυο βαλκάνιες: Η Στεάουα Βουκουρεστίου και η ΤΣΣΚΑ Σόφιας, που αποκλείσθηκαν από τα ημιτελικά, τερματίζοντας στις τρίτες θέσεις των δυο ομίλων.
## Ημιτελική φάση
Το "παραπέτασμα" θριάμβευσε επί της "δύσης", αφού η Σακλά Άστι του Τορίνο και η Μοντεβέρδε Εστουδιάντες έμειναν εκτός Τελικού.
## Τελικός
Οι Γιουγκοσλάβοι του Αστέρα έφταναν για δεύτερη φορά τα τρία τελευταία χρόνια στον τελικό (είχαν ηττηθεί το 1972 από τη Σίμενταλ), ενώ η Σπάρτακ του Μπρνο φιλοδοξούσε να επαναλάβει την επιτυχία του 1973. Τελικά, ο Ερυθρός Αστέρας του Άζα Νίκολιτς (*Alexandar "Aza" Nikolic*) θριάμβευσε και πήρε το κύπελλο για πρώτη φορά στην ιστορία του. Ηγέτης της ομάδας ήταν και πάλι (όπως και προ διετίας) ο Ζόραν Σλάβνιτς με συμπάικτες, μεταξύ άλλων, τους Βούτσινιτς, Σιμόνοβιτς, Ράγιοβιτς. 
* **Ερυθρός Αστέρας**-Σπάρτακ Μπρνο**86-75** 

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής.
*Αναλυτικά στοιχεία της περιόδου 1973-74 

1973 1974
Κυπελλο Κυπελλουχων Ευρωπης
Κυπελλο Κυπελλουχων Ευρωπης
Νόσος του Περονί

Η **νόσος του Περονί** (αγγλικά: Peyronie's disease) είναι διαταραχή του συνδετικού ιστού που περιλαμβάνει την ανάπτυξη ινωδών πλακών στον μαλακό ιστό του πέους. Προκαλεί δυσμορφία στο πέος λόγω της κάμψης. Η νόσος μπορεί να προκαλεί λειτουργικά αλλά και αισθητικά προβλήματα. Κατά την νόσο του Περονί αναπτύσσεται μία σκληρία, ινώδης πλάκα, η οποία και προκαλεί την δυσμορφία του πέους. Η νόσος γίνεται αντιληπτή κατά την ψηλάφηση της ίνωσης αυτής, καθώς και από την κλινική εικόνα κατά την φάση της στύσης. Η αντιμετώπιση είναι χειρουργική και μετά το εξάμηνο. Η συντηρητική αντιμετώπιση αμφισβητείται από πολλούς συγγραφείς ειδικότερα μετά την παρέλευση του εξαμήνου.

Οι χειρουργικές τεχνικές στοχεύουν στην επιδιόρθωση της φυσιολογικής εικόνας του πέους. Η πιο γνωστή είναι η Τεχνική Νέσμπιτ και η Χειρουργική Ουρολογία. Το αρνητικό των τεχνικών Νέσμπιτ αυτών αποτελεί η μείωση του μεγέθους του πέους.

Αυτός ήταν και ο λόγος δημιουργίας τεχνικών που χρησιμοποιούν μοσχεύματα με σκοπό την διατήρηση του μήκους του πέους. Πήρε το όνομά της από τον Γάλλο χειρουργό Φρανσουά Ζιγκό ντε λα Περονί, ο οποίος περιέγραψε την ασθένεια το 1743.

## Παραπομπές


## Εξωτερικοί σύνδεσμοι

* The usage of preputial graft congenital and acquired penile curvatures (αγγλικά)

Κατηγορία:Παθήσεις του πέους
Κατηγορία:Σεξουαλική υγεία
C3H6

Ο μοριακός τύπος του προπενίου (**C<sub>3</sub>H<sub>6)</sub>,** με μοριακή μάζα 42,08 amu (ακριβέστερη μοριακή μάζα 42,0797 ± 0,0028), αντιστοιχεί σε βαθμό ακορεστότητας 1, και είναι κοινός για τους ακόλουθους ισομερείς υδρογονάνθράκες (όχι όλοι σταθεροί):

## [[Καρβένια]]
# **Προπυλιδένιο**, με ημισυντακτικό τύπο **CH<sub>3</sub>CH<sub>2</sub>CH:** .
# **Ισοπροπυλιδένιο** ή μεθυλαιθυλιδένιο, με ημισυντακτικό τύπο **(CH<sub>3</sub>)<sub>2</sub>C:**.

## Άλλοι υδρογονάνθρακες
# Προπένιο, με ημισυντακτικό τύπο **CH<sub>3</sub>CH=CH<sub>2</sub>**, και αριθμό CAS 115-07-1 (αλκένιο).
# Κυκλοπροπάνιο, με γραμμικό τύπο40x40εσ, και αριθμό CAS 75-19-4  (κυκλοαλκάνιο).
 

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Υδρογονάνθρακες
Κατηγορία:Ακόρεστες ενώσεις
International Journal of Health Science

Το περιοδικό ***International Journal of Health Science***, ISSN 1791-4299, εκδίδεται στη Θεσσαλονίκη και κυκλοφορεί σε 93 χώρες. Πρόκειται για αγγλόφωνο διεθνές ακαδημαϊκό περιοδικό με κριτές που χρησιμοποιεί για την εξέταση των υποβαλλόμενων άρθρων την μέθοδο blind peer review process. Οι δύο κριτές δεν γνωρίζουν την ταυτότητα του συγγραφέα και αντιστρόφως. Το περιοδικό περιλαμβάνει ερευνητικά άρθρα, ανασκοπήσεις, παρουσίαση σπάνιων περιστατικών και άλλες σπανιότερες κατηγορίες άρθρων. Το περιοδικό *International Journal of Health Science* έχει άρθρα που αφορούν σε όλες τις ιατρικές ειδικότητες, και όλες τις Επιστήμες της Υγείας γενικότερα. Επίσης έχει άρθρα Οικονομικών της Υγείας και Διοίκησης Υπηρεσιών Υγείας. Ταξινομείται σε διεθνείς βάσεις δεδομένων, με κυριότερη το Medline. Εκδόθηκε για πρώτη φορά τον Ιανουάριο του 2008, και εκδίδεται 4 φορές το χρόνο. Δίνει έμφαση σε επιστημονικές εργασίες που προέρχονται από χώρες του τρίτου κόσμου. Έχει χρόνο απόκρισης 3-15 ημέρες και αναλαμβάνει τη δωρεάν διόρθωση των σφαλμάτων στην αγγλική γλώσσα και των σφαλμάτων ιατρικής γραφής, ενώ χρεώνει έξοδα έκδοσης στη συγγραφική ομάδα, με εξαίρεση τις αναπτυσσόμενες χώρες.

## Εξωτερικοί σύνδεσμοι

* Επίσημη Ιστοσελίδα
* National Library of Medicine Catalogue
* Διεθνής μη κερδοσκοπικός οργανισμός CABI
* Διεθνής εταιρεία διανομής ιατρικής πληροφορίας EBSCOHOST
* Διεθνής εταιρεία διανομής ιατρικής πληροφορίας PROQUEST 
* Διεθνής εταιρεία διανομής ιατρικής πληροφορίας GALE CENCAGE

Κατηγορία:Περιοδικά υγείας
Κατηγορία:Περιοδικά με τόπο έκδοσης τη Θεσσαλονίκη
Κατηγορία:Περιοδικά με τόπο έκδοσης την Ελλάδα στην αγγλική γλώσσα
Τζουζέπε Αρτσιμπόλντο

Ο **Τζουζέπε Αρτσιμπόλντο** ή **Αρτσιμπόλντι** (ιταλ. *Giuseppe Arcimboldo* ή *Arcimboldi*, 5 Απριλίου 1526 - 11 Ιουλίου 1593) ήταν Ιταλός ζωγράφος περισσότερο γνωστός για τη δημιουργία φανταστικών πορτραίτων αποτελούμενων εξ ολοκλήρου από αντικείμενα όπως φρούτα, λαχανικά, λουλούδια, ψάρια και βιβλία.

## Βιογραφία
Εκπρόσωπος του ιταλικού μανιερισμού, θεωρείται ένας από τους πλέον ασυνήθεις καλλιτέχνες της Αναγέννησης. Τον 20ό αιώνα, το έργο του εκτιμήθηκε από την ομάδα των υπερρεαλιστών.  

Ξεκίνησε να εργάζεται ως ζωγράφος στον Καθεδρικό Ναό του Μιλάνου (1549-58). Αργότερα εγκαταστάθηκε στην Πράγα, ως ένας από τους ευνοούμενους ζωγράφους της Αυλής των Αψβούργων (1562-87).

## Φωτοθήκη

Αρχείο:Arcimboldo Spring 1563.jpg|*Άνοιξη*, 1563, Μαδρίτη, Academia de San Fernando
Αρχείο:Giuseppe Arcimboldo, Italian; Summer; 1572.jpg|*Καλοκαίρι*, 1572, Βιέννη, Μουσείο Ιστορίας της Τέχνης
Αρχείο:Arcimboldo Autumn 1572 (private).jpg|*Φθινόπωρο*, 1572, Ντένβερ, Μουσείο Τέχνης
Αρχείο:Arcimboldo - Les saisons - L'hiver.jpg|*Χειμώνας*, 1573, Παρίσι, Μουσείο του Λούβρου
Αρχείο:Arcimboldo Fire.jpg|*Η φωτιά*, 1566, Βιέννη, Μουσείο Ιστορίας της Τέχνης
Αρχείο:Arcimboldo Librarian Stokholm.jpg|*Ο βιβλιοθηκάριος*, 1566, Κάστρο Σκοκλόστερς, Σουηδία
Αρχείο:Giuseppe Arcimboldo - The Waiter - WGA0835.jpg|*Ο σερβιτόρος*, 1574, ιδιωτική συλλογή
Αρχείο:Vertumnus årstidernas gud målad av Giuseppe Arcimboldo 1591 - Skoklosters slott - 91503.tiff|*Ο αυτοκράτορας Ροδόλφος Β΄ ως ο θεός Βερτούμνος*, 1591, Κάστρο Σκοκλόστερς, Σουηδία


## Παραπομπές


## Εξωτερικοί σύνδεσμοι
* 
* www.giuseppe-arcimboldo.org 

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης